**Ministru kabineta noteikumu projekta “Kārtība, kādā nodrošina informācijas apriti, izmantojot Valsts kases nodrošinātos e-pakalpojumus” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Netiek aizpildīts saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Kārtība, kādā nodrošina informācijas apriti, izmantojot Valsts kases nodrošinātos e-pakalpojumus” (turpmāk – noteikumu projekts) izstrādāts pamatojoties uz Likuma par budžetu un finanšu vadību pārejas noteikumu 84.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Likumā par budžetu un finanšu vadības 27.panta sestā daļa par deleģējumu Ministru kabinetam izdot Ministru kabineta noteikumus ar 2019. gada 3.aprīļa grozījumiem tika izteikta jaunā redakcijā, saglabājot normā ietvertā pilnvarojuma būtību. No likuma panta daļas tika izslēgts subjektu uzskaitījumus, jo jau šobrīd Valsts kases nodrošinātos e-pakalpojumus saskaņā ar citiem normatīvajiem aktiem ir tiesības izmantot plašākam subjektu lokam nekā bija uzskaitīts 27. panta sestajā daļā. Tās ir fiziskas personas, biedrības, nodibinājumi, reliģiskās organizācijas, komersanti, kas izmanto ePārskatus, lai iesniegtu pārskatus par valsts budžeta līdzekļu izlietojumu. Šobrīd, piemēram, ir spēkā šādi normatīvie akti, no kuriem izriet tiesības izmantot Valsts kases nodrošinātos e-pakalpojumus tādiem subjektiem, kas nav bijuši uzskaitīti Likuma par budžetu un finanšu vadību 27. panta sestajā daļā - Ministru kabineta 2012.gada 9.oktobra noteikumi Nr.695 "Kārtība, kādā piešķir un finansē asistenta pakalpojumu izglītības iestāde". Ministru kabineta 2017.gada 25.jūlija noteikumi Nr.420 "Kārtība, kādā valsts finansē darba samaksu pedagogiem privātajās izglītības iestādēs". Ministru kabineta 2016.gada 19.janvāra noteikumi Nr.41 "Kārtība, kādā valsts un pašvaldības finansē mācību līdzekļu iegādi izglītības iestādēm". Ministru kabineta 2011.gada 27.decembra noteikumi Nr.1035 "Kārtība, kādā valsts finansē profesionālās ievirzes mākslas, mūzikas un dejas izglītības programmas". Ministru kabineta 2019. gada 9.janvāra rīkojums Nr. 6 „Par valsts budžeta finansējuma sadalījumu programmas "Latvijas skolas soma" īstenošanai 2018./2019. mācību gada otrajā semestrī.Lai nodrošinātu tiesisko pamatu, Valsts kases nodrošinātajiem e-pakalpojumiem Ministru kabineta noteikumi tiek izdoti jaunā redakcijā saskaņā ar Likuma par budžetu un finanšu vadību pārejas noteikumu 84. punktu, kas nosaka, ka šī likuma 27. panta sestajā daļā minētos noteikumus Ministru kabinets izdod līdz 2019. gada 1. septembrim. Līdz attiecīgo noteikumu spēkā stāšanās dienai, bet ne ilgāk kā līdz 2019. gada 1. septembrim ir spēkā Ministru kabineta 2018. gada 18. decembra noteikumi Nr. 804 "Kārtība, kādā Valsts kase nodrošina elektronisko informācijas apmaiņu".Vienlaicīgi ar noteikumu projektu izdošanu jaunā redakcijā, svītrojot subjektu uzskaitījumu, tiek precizēts pieteikumu iesniegšanas kanāls izmantojot oficiālo elektronisko adresi (turpmāk – e-adrese) vai izņēmumu gadījumos e-pasta adresi, kad subjektam nav pienākums aktivizēt e-adresi. Mērķis ir palielināt elektronisko dokumentu īpatsvaru un mazināt papīra dokumentu apriti, veicinot elektronisku saziņu starp klientu un Valsts kasi, tādā veidā izmantojot uzticamu un drošu informācijas aprites kanālu. Saskaņā ar Oficiālās elektroniskās adreses likumu (valsts sekretāru sanāksmē izsludināts 2019.gada 16.maijā (VSS- 434)) un tajā paredzētajām pārejas noteikumu normām, kas nosaka, ka reģistros reģistrēti tiesību subjekti oficiālo elektroniskās adreses kontu aktivizē no 2019.gada 1.janvāra, ar 2020.gadu tiks uzsākta pakāpeniska pāreja uz saziņu ar juridiskām personām izmantojot e-adresi.Papildināti un precizēti šobrīd spēkā esošo Ministru kabineta 2018. gada 18. decembra noteikumu Nr. 804 "Kārtība, kādā Valsts kase nodrošina elektronisko informācijas apmaiņu" 22.1., 22.1.1., 22.1.2. un 22.1.3. apakšpunkti, nosakot, ka e-pakalpojuma “eKase” izmantošanai Valsts kase kā primāri piesaistāmus elektroniskos identifikācijas līdzekļus nosaka Vienotās pieteikšanās atbalstītos kvalificētos paaugstinātas drošības elektroniskās identifikācijas līdzekļus (elektroniskā paraksta viedkarti vai personas apliecību). Valsts kases nodrošināto elektroniskās identifikācijas līdzekļu (kodu kartes vai kodu kalkulatora) piešķiršana ir paredzēta tikai izņēmuma gadījumos, pēc Valsts kases izvērtējuma. Šādā veidā tiks sekmēta Valsts pārvaldes IKT koplietošanas risinājumu aktīvāka izmantošana.Dzēsts šobrīd spēkā esošo Ministru kabineta 2018. gada 18. decembra noteikumu Nr. 804 "Kārtība, kādā Valsts kase nodrošina elektronisko informācijas apmaiņu" 22.4 apakšpunkts, jo saskaņā ar noteikumu projekta jaunās redakcijas 22.1.2. apakšpunktu, Valsts kases nodrošinātos elektroniskās identifikācijas līdzekļus – kodu karti vai kodu kalkulatoru turpmāk izsniegs tikai izņēmumu gadījumos, pēc Valsts kases izvērtējuma. Kā arī, atsakoties no elektroniskās identifikācijas līdzekļu nosūtīšanas pa pastu, tiks samazinātas administratīvās izmaksas, kas saistītas ar pasta izdevumiem.  |
| 3. | Projekta izstrādē iesaistītās institūcijas un publiskas personas kapitāl-sabiedrības | Finanšu ministrija (Valsts kase). |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts budžeta iestādes, no valsts budžeta daļēji finansētas atvasinātas publiskas personas, budžeta nefinansētas iestādes, pašvaldības un to iestādes, ostu un brīvostu pārvaldes, zvērināti tiesu izpildītāji, kapitālsabiedrības, biedrības, nodibinājumi, reliģiskās organizācijas un to iestādes, citas budžeta finansētas institūcijas, kā arī personas, kurām normatīvajos aktos noteiktajā kārtībā ir pienākums sniegt pārskatus, kā arī personas, kuras nav konta rīkotājas, bet ir saņēmušas konta rīkotāja atļauju informācijas saņemšanai. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nodrošina iespēju ar e-pakalpojuma starpniecību operatīvāk saņemt Valsts kases nodrošinātos e-pakalpojumus. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu ir publicēta Finanšu ministrijas tīmekļa vietnē www.fm.gov.lv un Valsts kases tīmekļa vietnē “Sabiedrības līdzdalība”. Sabiedrības pārstāvji var līdzdarboties projekta izstrādē un varēs sniegt viedokļus par noteikumu projektu arī pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | 2019.gada 3.jūnijā uzziņa par noteikumu projektu publiskai apspriešanai tika publicēta Finanšu ministrijas tīmekļa vietnē sadaļā “Sabiedrības līdzdalība” – “Tiesību aktu projekti” –“Valsts budžeta politika”,adrese: <https://www.fm.gov.lv/lv/sabiedribas_lidzdaliba/tiesibu_aktu_projekti/valsts_budzeta_politika#project571>, kā arī Valsts kancelejas tīmekļa vietnē sadaļā “Sabiedrības līdzdalība”, adrese: <https://www.mk.gov.lv/content/ministru-kabineta-diskusiju-dokumenti> un Valsts kases tīmekļa vietnē sadaļā “Sabiedrības līdzdalība”, adrese: <https://www.kase.gov.lv/valsts-kase/sabiedribas-lidzdaliba> . |
| 3. | Sabiedrības līdzdalības rezultāti | Iebildumi un priekšlikumi nav saņemti. |
| 4. | Cita informācija | Sabiedrība pēc noteikumu pieņemšanas tiks informēta ar publikāciju oficiālajā izdevumā "Latvijas Vēstnesis" un normatīvo aktu datu bāzē www.likumi.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts kase. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē pārvaldes funkcijas un institucionālo struktūru.Jaunas institūcijas nav jāveido. Esošās institūcijas nav jāreorganizē, cilvēkresursi netiks ietekmēti.Noteikumu projekts tiks realizēts esošā finansējuma ietvaros. |
| 3. | Cita informācija | Nav. |

Finanšu ministrs J.Reirs

M.Prikulis, 67094291

martins.prikulis@kase.gov.lv